
P.l. x 614/2010
Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra propunerii legislative pentru înfiinţarea şi organizarea Consiliului Naţional pentru Siguranţă Rutieră, trimisă comisiilor sesizate în fond cu adresa nr. P.l.-x 614 din 9 noiembrie 2010.
	PREŞEDINTE,

                      Sulfina BARBU

	PREŞEDINTE,

Iulian IANCU

	Comisia pentru administraţie publică, amenajarea teritoriului
şi echilibru ecologic
          Bucureşti, 07.03.2011

             Nr. 26/1683/2010
	
	Comisia pentru industrii şi servicii

     Bucureşti, 07.03.2011

           Nr. 23/298/2011


Pl. x - 614/2010
R A P O R T   C O M U N

asupra  propunerii legislative pentru înfiinţarea şi organizarea

Consiliului Naţional pentru Siguranţă Rutieră
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic  şi Comisia pentru industrii şi servicii au fost sesizate, spre dezbatere, în fond, cu propunerea legislativă pentru înfiinţarea şi organizarea Consiliului Naţional pentru Siguranţă Rutieră, prin adresa nr.Pl.x-614 din 9 noiembrie 2010 şi înregistrată cu nr.26/1683 din 8 decembrie 2010, respectiv nr.23/298/2010 din 12 noiembrie 2010.
Conform dispoziţiilor art.75 alin.(1) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este  Cameră decizională. 

Senatul, în calitate de primă Cameră  sesizată,  a respins iniţiativa legislativă în şedinţa din 19 octombrie 2010.

Guvernul României, cu actul nr.1670 din 29 iunie 2010, a comunicat că nu susţine această propunere legislativă.
Consiliul Legislativ a avizat favorabil iniţiativa legislativă, conform avizului nr.539 din 29 aprilie 2010.

Comisia juridică, de disciplină şi imunităţi a avizat negativ acest act normativ, conform avizului nr.Pl.x-614/2010 din 17 noiembrie 2010.

Propunerea legislativă are ca obiect de reglementare înfiinţarea şi organizarea Consiliului Naţional pentru Siguranţă Rutieră, ca organ consultativ al Guvernului, fără personalitate juridică, care să asigure concepţia de ansamblu şi coordonare pe plan naţional a activităţilor privind îmbunătăţirea siguranţei rutiere desfăşurate de organele de specialitate ale administraţiei publice şi de alte instituţii şi organizaţii cu atribuţii în acest domeniu.

În conformitate cu prevederile art.61 şi 63 din Regulamentul Camerei Deputaţilor, republicat, cu modificările ulterioare, membrii Comisiei pentru administraţie publică, amenajarea teritoriului şi echilibru ecologic au examinat iniţiativa legislativă mai sus menţionată şi documentele conexe în şedinţe separate.

La dezbaterile Comisiei pentru administraţie publică, amenajarea teritoriului şi echilibru ecologic, care au avut loc în şedinţa din 7 decembrie 2010, a participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările ulterioare, doamna Irina Alexe – şef departament în cadrul Ministerului Administraţiei şi Internelor.

La dezbaterile Comisiei pentru industrii şi servicii, care au avut loc în şedinţa din 1 martie 2011, au participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările ulterioare, din partea  Ministerului Administraţiei şi Internelor, doamna Irina Alexe – şef departament, doamna Nina Badea – ofiţet specialist principal şi domnul Paul Toma - ofiţet specialist principal.

La lucrările Comisiei pentru administraţie publică, amenajarea teritoriului şi echilibru ecologic au participat, din totalul de 31 de membri, un numar de 30 deputaţi, iar la lucrările Comisiei pentru industrii şi servicii au participat, din totalul de 25 de membri, un numar de 24 de deputaţi.

În urma dezbaterii, membrii celor două comisii, cu unanimitate de voturi,  propun respingerea propunerii legislative pentru înfiinţarea şi organizarea Consiliului Naţional pentru Siguranţă Rutieră, motivat de faptul că demersul legislativ nu se justifică, domeniul vizat fiind deja reglementat, eventualele propuneri de îmbunătăţire ale actualului cadru legal putând fi materializate prin modificarea şi/sau completarea Hotărârii Guvenului nr.437/1995.
Menţionăm că, potrivit Hotărârii Guvernului nr.437/1995 modificată şi completată prin Hotărârea Guvernului nr.901/2008 funcţionează Consiliul Interministerial pentru Siguranţă Rutieră care asigură în prezent atribuţiile propuse de iniţiator, astfel încât cadrul normativ existent este suficient şi necesar realizării obiectivului propus.

Prevederile propuse de iniţiator la art.8, respectiv „Finanţarea activităţii C.N.S.R. se va efectua din bugetul Ministerului Transporturilor şi Infrastructurii, precum şi din donaţii, sponsorizări, etc.”, nu sunt oportune şi aplicabile în această perioadă de reducere a cheltuielilor bugetare şi nici nu sunt motivate.

În raport de obiectul şi conţinutul său, propunerea legislativă  face parte din categoria legilor ordinare.
                       PREŞEDINTE ,                                         PREŞEDINTE,          



Sulfina BARBU                                           Iulian IANCU
	                       SECRETAR,

                   Gheorghe CIOCAN
	                      SECRETAR,

                     Mircea MARIN


Consilier, Sofia Chelaru                                                                                                              Consilier parlamentar, Ioan Bivolaru 

